Passasiers besmet met gevreesde virus | Die Vryburger
Sowat veertig passasiers aan boord van die ultra-luukse Crown Princess plesierboot, wat onderweg is na die deelstaat Kalifornië is met die gevreesde Noro-virus besmet.
’n Woordvoerder van die plesierboot sê die passasiers is reeds sedert hulle die omgewing van San Francisco verlaat het, siek en het simptome van besmetting getoon.
Die Noro-virus, wat van persoon na persoon oorgedra word, begin met geringe simptome van grieperigheid, om later met diarree, maagkrampe, braking en algemene naarheid gepaard gaan.
Die bemanning was genoodsaak om op aanbeveling van wetenskaplikes, die hele boot met ontsmettingsmiddels skoon te kry, terwyl die besmette passasiers beveel is om onder geen omstandighede hulle kamers te verlaat nie.
Na verwagting sal die siek passasiers gevra word om in een van die hawestede af te klim om mediese behandeling te ontvang.
Die skip is tans op ’n vaart van sewe dae onderweg na Santa Barbara as finale eindpunt.
Foto – dek van plesierboot
One thought on “Passasiers besmet met gevreesde virus”
Dr.Chris Jansen van Rensburgc April 10, 2014 at 9:11 am
Nee dis nou darem nie ‘n gevreesde virus nie.
Om en by 300 miloen gevalle kom jaarliks voor. Veral in hospitale ,barakke en plekke waar mense saamdrom. Dit word fekaal- oraal oorgedra.Dus is goeie higiene nl. handewas die beste manier om die virus te beperk.Restaurante is ook ‘n maklike plek om die virus in te neem as een van die werkers nie goeie higiene toepas nie.
Dit is ‘n selbeperkende siekte en mens moet net genoeg vloeistowwe en minerale inneem.
Dit is dus net ‘n ongemaklikheid ,wat jou vakansie lekker kan bederf,as jy kort-kort na die toilet toe moet gaan.